Na temelju članka 30. Statuta Općine Vladislavci („Službeni glasnik“ Općine Vladislavci br. 3/13, 3/17 i 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst) Općinsko vijeće Općine Vladislavci na svojoj 41. sjednici održanoj 19. srpnja 2024. godine, donijelo je

**ODLUKU**

**o izmjenama i dopunama Odluke**

**o poticanju uređenja naselja i demografske obnove na području Općine Vladislavci**

**za razdoblje od 2023. do 2027. godine**

**Članak 1.**

1. U Odluci o poticanju uređenja naselja i demografske obnove na području Općine Vladislavci za razdoblje od 2023. do 2027. godine („Službeni glasnik“ Općine Vladislavci broj 13/22, 3/23, 10/23, 12/23 i 14/23- pročišćeni tekst) iza članka 28. dodaje se novi članak 28. a s naslovom:

„ **SUFINANCIRANJE SMJEŠTAJA UČENIKA SREDNJIH ŠKOLA U UČENIČKIM DOMOVIMA I PRIVATNOM SMJEŠTAJU**

**Članak 28. a**

1. Prihvatljivi korisnici su učenici srednjih škola koji imaju prebivalište na području Općine Vladislavci i smješteni su u učeničkim domovima ili privatnom smještaju tijekom školovanja u mjestu gdje se nalazi srednja škola koju pohađaju.
2. Prihvatljivi troškovi su troškovi smještaja u učeničkom domu odnosno u privatnom smještaju u iznosu od 80% od cijene smještaja koju učenik plaća, a najviše u iznosu do 70 eura. za vrijeme trajanja školske godine.
3. Uz obrazac zahtjeva podnositelj zahtjeva mora priložiti slijedeću dokumentaciju:
* presliku osobne iskaznice podnositelja zahtjeva,
* uvjerenje o prebivalištu,
* potvrdu o upisu u školsku godinu za školsku godinu za koju se sufinanciranje traži,
* presliku ugovora s učeničkim domom, odnosno privatnim smještajem u kojem je podnositelj zahtjeva smješten.
1. Sufinanciranje se provodi na način da se sredstva isplaćuju direktno učeničkom domu odnosno privatnom smještaju u kojem je podnositelj zahtjeva smješten, temeljem zaključenog ugovora s učenikom.“

**Članak 2.**

1. U članku 32. stavak 2. iza broja „8.“ briše se slovo „ i“, dodaje zarez, a iza broja: „26,“briše se točka i dodaje „ i članka 28.a“

**Članak 3.**

1. U članku 36. stavak 2. iza broja: „26.“ dodaju se riječi: „i 28.a“.

**Članak 4.**

1) Ostale odredbe ove Odluke ostaju nepromijenjene.

**Članak 5.**

1)Nalaže se jedinstvenom upravnom odjelu Općine Vladislavci da izradi pročišćeni tekst Odluke o poticanju uređenja naselja i demografske obnove na području Općine Vladislavci za razdoblje od 2023. do 2027. godine.

**Članak 6.**

1) Ova Odluka stupa na snagu osmog dana od dana objave u „Službenom glasniku“ Općine Vladislavci.

KLASA: 363-01/22-05/01

URBROJ: 2158-41-01-24-19

Vladislavci, 19. srpnja 2024.

**Predsjednik**

**Općinskog Vijeća**

Krunoslav Morović